CELEX: 62011CA0403
Language: fi
Date: 2012-10-04 00:00:00
Title: Asia C-403/11: Unionin tuomioistuimen tuomio (kuudes jaosto) 4.10.2012 — Euroopan komissio v. Espanjan kuningaskunta (Jäsenyysvelvoitteiden noudattamatta jättäminen — Direktiivi 2000/60/EY — Vesipiirin hoitosuunnitelmat — Laiminlyönti julkaista vesipiirin hoitosuunnitelmat ja ilmoittaa niistä komissiolle — Laiminlyönti tiedottaa ja kuulla kansalaisia)

24.11.2012   
            
            
               FI
            
            
               Euroopan unionin virallinen lehti
            
            
               C 366/15
            
         Unionin tuomioistuimen tuomio (kuudes jaosto) 4.10.2012 — Euroopan komissio v. Espanjan kuningaskunta
   (Asia C-403/11) (1)
   
   (Jäsenyysvelvoitteiden noudattamatta jättäminen - Direktiivi 2000/60/EY - Vesipiirin hoitosuunnitelmat - Laiminlyönti julkaista vesipiirin hoitosuunnitelmat ja ilmoittaa niistä komissiolle - Laiminlyönti tiedottaa ja kuulla kansalaisia)
   2012/C 366/25
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: aluksi I. Hadjiyannis ja G. Valero Jordana, sitten B. Simon)
   
      Vastaaja: Espanjan kuningaskunta (asiamies: A. Rubio González)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY (EYVL L 327, s. 1) 13 artiklan 1, 2, 3 ja 6 kohdan, 14 artiklan 1 kohdan c alakohdan ja 15 artiklan 1 kohdan rikkominen — Vesipiirin hoitosuunnitelmat — Kansalaisille tiedottaminen ja kansalaisten kuuleminen — Näiden hoitosuunnitelmien ilmoittaminen
   
      Tuomiolauselma
   
   
               1)
            
            
               Espanjan kuningaskunta ei ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY, sellaisena kuin se on muutettuna 11.3.2008 annetulla Euroopan parlamentin ja neuvoston direktiivillä 2008/32/EY, mukaisia velvoitteitaan,
               
                           —
                        
                        
                           koska se ei ole laatinut 22.12.2009 mennessä vesipiirin hoitosuunnitelmia, Cuenca Fluvial de Cataluñan vesipiiriä lukuun ottamatta, ja koska se ei ole antanut komissiolle ja muille jäsenvaltioille, joita asia koskee, 22.3.2010 mennessä tiedoksi jäljennöstä näistä suunnitelmista kyseisen direktiivin 13 artiklan 1–3 ja 6 kohdan mukaisesti, ja
                        
                     
                           —
                        
                        
                           koska se ei ole aloittanut 22.12.2008 mennessä kyseisen direktiivin 14 artiklan 1 kohdan c alakohdassa tarkoitettua kansalaisille tiedottamista ja kansalaisten kuulemista vesipiirin hoitosuunnitelmien osalta koskevaa menettelyä, lukuun ottamatta Cuenca Fluvial de Cataluñan, Islas Balearesin, Tenerifen, Guadianan, Guadalquivirin, Cuenca Mediterránea Andaluzan, Tinto-Odiel-Piedrasin, Guadalete-Barbaten, Galicia-Costan, Miño-Silin, Dueron, Cantábrico Occidentalin ja Cantábrico Orientalin vesipiirejä.
                        
                     
         
               2)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
      (1)  EUVL C 290, 1.10.2011.